# Fobija

### Izvor: Wikipedija

Fobija je izraženi trajni strah, najčešće prekomjeran ili neopravdan, a pojavljuje se u vezi očekivanja specifičnog objekta ili situacije.

Većina se ljudi boji npr. visine ili pauka, ali taj ih strah ne ometa u svakidašnjem životu. Takav strah postaje fobija kada ih onemogućuje u aktivnostima koje su do tada s lakoćom obavljali ili uživali u njima.

Termin fobija odnosi se na grupu simptoma prouzrokovanih određenim objektima ili situacijama.

Specifična fobija, nekad zvana jednostavna fobija je trajni, bezrazložni strah uzrokovan prisutnošću ili zamišljanjem specifičnog objekta ili situacije koja ne predstavlja realnu opasnost.

Izloženost objektu ili situaciji dovodi do trenutne reakcije u smislu visokog stupanja anksioznosti ili pak do pokušaja izbjegavanja objekta ili situacije.

Simptomi povezani s fobijom ili model izbjegavajućeg ponašanja vezano za određene objekte ili situacije može u značajnijoj mjeri utjecati na sposobnosti svakodnevnog funkcioniranja.

Odrasli sa specifičnom fobijom prepoznaju da je strah pretjeran i bezrazložan, ali usprkos tome ne mogu mu se oduprijeti.

Postoji više vrsta specifičnih fobija koji se temelje na strahu od različitih objekata ili situacija:

Fobije od životinja: primjerice strah od psa, zmije, insekata ili miševa. To je najučestalija specifična fobija.

Situacijske fobije: uključuju strah od specifične situacije, npr. strah od letenja avionom, vožnje automobilom, strah od liftova, strah od zatvorenog prostora.

Fobije od prirodnog okoliša: strah od visine, oluje, vode.

Fobije od krvi - infekcija - ozljeda: obuhvaća strah i od medicinskih zahvata.

Ostale fobije: strah od padanja, glasnih zvukova, strah od zamaskiranih osoba (npr. klaunova kod djece).

Osoba može imati više od jedne specifične fobije.

## [uredi] Vrste fobija po abecednom redu

Predloženo je da se ovaj dio članka izdvoji u novi članak. (Rasprava)

- Ablutofobija - strah od pranja i kupanja
- Agateofobija - strah od ludila
- Agorafobija - strah od otvorenog prostora i javnih mjesta
- Aklufobija - strah od mraka
- Akrofobija - strah od visina
- Akustikofobija - strah od buke
- Algofobija - strah od boli
- Aliumfobija - strah od češnjaka
- Ambulofobija - strah od hodanja
- Amnezifobija - strah od amnezije
- Androfobija - strah od muškaraca
- Antrofobija - strah od ljudi
- Arahnofobija - strah od pauka
- Aritmofobija - strah od brojeva
- Asimetrifobija - strah od asimetričnih stvari
- Aurofobija - strah od zlata
- Aviofobija - strah od letenja
- Autofobija - strah od samoga sebe
- Bacilofobija - strah od mikroba
- Bakteriofobija - strah od bakterija
- Bibliofobija - strah od knjiga
- Botanofobija - strah od biljaka
- Brontofobija - strah od munja i grmljavine
- Cyberfobija - strah od računala
- Deipnofobija - strah od jedenja
- Dendrofobija - strah od drveća
- Dentofobija - strah od zubara
- Dorafobija - strah od krzna i kože životinja
- Dromofobija - strah od prelaska preko ulice
- Ekofobija - strah od doma
- Elektrofobija - strah od električne energije
- Ergofobija - strah od posla
- Fobofobija - strah od straha
- Fonofobija - strah od vlastitog glasa
- Frigofobija - strah od hladnoće
- Gamofobija - strah od braka
- Geliofobija - strah od smijeha
- Genofobija - strah od sexa
- Glosofobija - strah od obraćanja javnosti
- Hedonofobija - strah od osjećaja ugode
- Heliofobija - strah od sunca
- Hemofobija - strah od krvi
- Homofobija - strah od homoseksualnosti
- Hidrofobija - strah od vode
- Hippopotomonstrosesquippedaliofobija - strah od dugih riječi
- Ideofobija - strah od ideja
- Ihitofobija - strah od riba
- Kakofobija - strah od ružnoće
- Kaliginefobija - strah od lijepih žena
- Katoptrofobija - strah od zrcala
- Kleptofobija - strah od krađe
- Koitofobija - strah od spolnog odnosa
- Koprofobija - strah od izmeta
- Korofobija - strah od plesanja
- Kromofobija - strah od boja
- Kronofobija - strah od vremena
- Ksenofobija - strah od stranaca
- Logofobija - strah od riječi
- Megalofobija - strah od velikih stvari
- Menofobija - strah od menstruacije
- Misofobija - strah od prljavštine, stalno pranje ruku
- Monofobija - strah od samoce
- Nekrofobija - strah od smrti
- Oktofobija - strah od broja osam
- Onomatofobija - strah da ćete čuti određenu riječ
- Ornitofobija - strah od ptica
- Panofobija - strah od svega
- Papafobija - strah od pape
- Patofobija - strah od bolesti
- Pedofobija - strah od djece
- Penterafobija - strah od punice
- Plutofobija - strah od bogatstva
- Pogofobija - strah od brada
- Proktofobija - strah od anusa
- Radiofobija - strah od radijacije
- Seksofobija - strah od osoba suprotnog spola
- Skotofobija - strah od mraka
- Tafefobija - strah od toga da budeš pokopan živ
- Teofobija - strah od bogova ili religije
- Testofobija - strah od testiranja
- Trihofobija - strah od kose
- Tropofobija - strah od promjena
- Vestifobija - strah od odjeće
- Zoofobija - strah od životinja

## [uredi] Vanjske poveznice

abecedni popis fobija možete naći na:

- fobije A - L
- fobije M - Z

Dobavljeno iz "http://hr.wikipedia.org../../../f/o/b/Fobija.html"

Kategorije: Izdvojiti u novi članak | Fobije

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- Dansk
- Deutsch
- English
- Esperanto
- Español
- Français
- Bahasa Indonesia
- Íslenska
- Italiano
- עברית
- Nederlands
- 日本語
- ‪Norsk (bokmål)‬
- Polski
- Português
- Русский
- Slovenščina
- Српски / Srpski
- Suomi
- Svenska
- ไทย
- Türkçe